text: қайыңды шалқар алабындағы өзен. ақтөбе облысының мұғалжар, шалқар аудандары жерімен ағады. бастауын мұғалжар тауының шығысындағы шортай тауынан алады. қаратоғай ауылы тұсында шетырғыз өзеніне құяды. ұзындығы 98 км, су жиналатын алабы 1060 км2. аңғары кең, арнасы жалпақ. қар, жер асты суларымен толығады. көктемде тасиды. ағынды суы көктемдегі қар еру кезінде 10 15 күнге ғана созылып, жазда қарасуларға бөлініп қалады.‎